19.12.2022
FI
Euroopan unionin virallinen lehti
L 323/101
(10)
Komissio panee merkille, että Liettua on tarkistuspyynnössään käyttänyt IFR-tapahtumien ja palveluyksiköiden paikallista liikenne-ennustetta, joka on suurempi kuin kesäkuussa 2022 julkaistu Eurocontrolin tilasto- ja ennustepalvelun, jäljempänä ’STATFOR’, perusliikenne-ennuste.
Liettuan paikalliset liikenne-ennusteet ovat optimistisempia kuin STATFORin ennuste.
Liettua selittää, että ero johtuu liikenteen kehitystä koskevien tuoreempien tietojen käytöstä ja että tiedoista käy ilmi, että maalis- ja huhtikuussa 2022 kirjatut merkittävät liikennetappiot ovat osittain kumoutuneet seuraavina kuukausina.
(11)
Palveluyksiköiden määrän vuotuiset vähennykset kalenterivuosina 2022–2024 ovat suunnilleen – 26 prosentista – 35 prosenttiin suorituskykysuunnitelmaan verrattuna.
Liettuan ilmatilassa IFR-sääntöjen mukaisesti suoritettavien ilmaliikennetapahtumien määrän ei kuitenkaan odoteta vähenevän samaa vauhtia kuin reitinaikaisten palveluyksiköiden määrän.
Tämä ero johtuu ylilentojen merkittävästä vähenemisestä.
Reitinaikaisten palveluyk­ sikköjen määrä on keskimäärin suhteellisesti suurempi ylilentojen takia kuin Liettuan lentoasemille laskeutuvien ja niiltä lähtevien lentojen takia.
Komissio toteaa näin ollen, että valvotuista ilmaliikennetapahtumista johtuvan lennonvarmistuspalvelujen tarjoajan työmäärän ei odoteta vähenevän suhteessa tulojen vähenemiseen, joka johtuu reitinaikaisten palveluyksiköiden pienemmästä määrästä.
(12)
Liettua selittää, että pienemmistä liikennemääristä aiheutuva lennonvarmistusmaksuista saatavien tulojen vajaus sekä korkea inflaatio ja työmarkkinoiden palkkapaineet vaikuttavat vakavasti lennonvarmistuspalvelujen tarjoajan kykyyn täyttää tulevat taloudelliset velvoitteensa ja toteuttaa suunnitellut investoinnit.
Liettua toteaakin, että suorituskykytavoitteiden tarkistaminen on olennaisen tärkeää, jotta voidaan taata lennonvarmistuspalvelujen tarjoajan taloudellinen asema ja riittävät resurssit kansalliselle valvontaviranomaiselle, jota rahoitetaan lennonvar­ mistuspalvelujen maksuista saaduilla tuloilla.
(13)
Komissio myöntää, että Liettuan suorituskykysuunnitelman perustana olevat alkuperäiset oletukset eivät enää päde, sillä lentoliikenne on vähentynyt merkittävästi Venäjän Ukrainaa vastaan käymän sodan seurauksena.
Lisäksi komissio on samaa mieltä siitä, että suorituskykytavoitteiden tarkistaminen on tarpeen ja oikeasuhteista lennonvar­ mistuspalvelujen tarjoajan toiminnallisen ja taloudellisen elinkelpoisuuden varmistamiseksi ja olosuhteiden muuttumisesta johtuvan likviditeettivajeen korjaamiseksi.
(14)
Komissio katsoo sen vuoksi, että Liettuan esittämä tarkistuspyyntö täyttää edellytykset, jotka täytäntöönpanoa­ setuksen (EU) 2019/317 18 artiklan 1 kohdan a alakohdan ii alakohdassa asetetaan paikallisten suorituskykyta­ voitteiden tarkistamiselle.
SUUNNITELTUJEN TARKISTETTUJEN SUORITUSKYKYTAVOITTEIDEN ARVIOINTI Kapasiteettiin liittyvät suorituskykytavoitteet
(15)
Liettua pyytää tarkistamaan reitinaikaisia kapasiteettitavoitteitaan kalenterivuosien 2022–2024 osalta, jotta voidaan ottaa huomioon johdanto-osan (6)–(13) kappaleessa kuvattujen olosuhteiden muuttuminen ja erityisesti kyseisille kalenterivuosille ennustettujen IFR-tapahtumien määrän väheneminen ja sen vaikutus kapasiteetin tarjoamiseen.
(16)
Seuraavassa taulukossa esitetään suorituskykysuunnitelmaan sisältyvät Liettuan kolmannen viiteajanjakson reitinaikaiset kapasiteettiin liittyvät suorituskykytavoitteet ja Liettuan tarkistuspyynnössään ehdottamat suunnitellut tarkistetut suorituskykytavoitteet.
Taulukossa esitetään myös vastaavat verkon operaatiosuunnitelman viitearvot, jotka olivat saatavilla 2 päivänä kesäkuuta 2021, jolloin hyväksyttiin kolmatta viiteajanjaksoa koskevat tarkistetut unionin laajuiset suorituskykytavoitteet, joita komissio on käyttänyt arvioidessaan paikallisten kapasiteettita­ voitteiden yhteneväisyyttä unionin laajuisten suorituskykytavoitteiden kanssa täytäntöönpanoasetuksen (EU) 2019/317 liitteessä IV olevan 1.3 kohdan perusteella.
Liettua
2022
2023
2024
Suorituskykysuunnitelmaan sisältyvät reitinaikaiset kapasiteettitavoitteet ilmaistuna ilmaliikennevirtojen säätelystä (ATFM) johtuvan viivästyksen minuutteina lentoa kohti
0,03
0,03
0,03
Suunnitellut tarkistetut reitinaikaiset kapasiteettitavoitteet ilmaistuna ATFM-viivästyksen minuutteina lentoa kohti
0,02
0,02
0,02
Viitearvot
0,03
0,03
0,03